L’Ajuntament de Burjassot defensa i reivindica l’Orgull LGBT
2025-07-24

L’Equip de Govern de l’Ajuntament de Burjassot, encapçalat per l’Alcalde, Rafa García, a més de diferents membres de la Corporació Municipal, s’han concentrat aquest matí (28-06-2022) a les portes del Consistori per a llegir la Declaració Institucional amb motiu del Dia Internacional de l’Orgull LGBT, que es commemora hui mateix.

La Declaració Institucional, procedent de la Federació Valenciana de Municipis i Províncies (FVMP), a la qual el Ple Municipal s’adherirà hui mateix en la sessió ordinària de juny, recull en el seu inici que “els éssers humans naixen lliures i iguals en dignitat i drets sense cap distinció. Els drets LGTBI són i seran sempre drets humans. Hem de treballar per un món d’absoluta tolerància, llibertat i igualtat”.